fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi da fi fi fi fi fi en fi sv fi fi de fi fi fi fi fi fi fi fi fi da cy fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi fi fi fi fi da fi fi fi fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Oon jo pitkään kerännyt tähän postaukseen erilaisia säästövinkkejä arkeen ja ajatellut, että haluan jakaa niitä teillekin. Oon ollut opiskelija reilu kolme vuotta ja ensimmäisen vuoden säästin rahaa häihin opintotuesta ja kesätyörahoista. Oon myös ollut nyt kotona reilu kaks vuotta välillä vanhempainpäivärahalla ja välillä kodinhoidontuella joten sitä on oppinut yhtä sun toista säästämisestä, rahan käytöstä ja ylipäätänsä siitä miten arjen jutuissa voi säästää pieniä summia.
Muistan opiskelijana niitä hetkiä, kun menin laskimen kanssa kauppaan, eikä ollut varaa ostaa edes karkkipussia. Kassalla aina hiukan jännitti, riittääkö rahat. Kun olin töissä, niin vaikka mulla oli tilillä paljon rahaa verrattuna opintotukeen, niin silti elin kuin niitä rahoja ei olisikaan. Mun rahankäyttötottumukset eivät muutu sen mukaan, kuinka paljon rahaa mulla on tilillä. Totta kai tulee enemmän osteltua silloin kun on enemmän rahaa. Sillon herkemmin ostan uusia vaatteita tai kodin sisustusta.
Nämä säästövinkit ovat konkreettisia säästövinkkejä arkeen, mutta itse näen, että tärkeintä on pohtia sitä omaa asennetta rahaan, omaa rahankäyttöä ja sitä, mihin niitä rahoja kuluttaa. Ja tärkeää on myös hoitaa asumisen kulut, laskut ym. aina ensin ennen kuin lähtee ostelemaan mitään ylimääräistä. Järkevää on myös luoda toinen tili, minne siirtää aina joka kuukausi vaikka tietyn summan rahaa säästöön pahan päivän varalle, mikäli pystyy näin tekemään.
Lataa erilaisia kännykkäsovelluksia. Itse käytän paljon K-kauppaa ja oon ladannu kännykkään K-ruoka -sovelluksen, jossa on paljon reseptejä ja sinne tulee esimerkiksi vain mulle tarkoitettuja etuja. Just eilen ostin esimerkiksi kanaa euron halvemmalla. Pivo on myös yks tosi järkevä sovellus, jonka saa linkitettyä omaan pankkikorttiin ja sitä kautta pystyy seuraamaan omaa rahankäyttöä. Pivo - sovelluksessa on myös oma etuohjelma cityshoppari, jonka edut päivittyy joka vuosi. Siellä saa mm. alennuksia vaateliikkeistä ja ruokapaikoista.
Kauppareissuilla suunnitelmallisuudella säästää paljon. Suunnittele viikon ruoat etukäteen ja tee kauppalista. Älä osta kauppalistan ulkopuolelta. Hyödynnä tarjoukset ja erilaiset sesonkituotteet esimerkiksi hedelmissä tai vihanneksissa. Ja ehkä tärkein: älä mene nälkäisenä kauppaan! Oon itse joskus tehnyt viiden viikon ruokalistan ja noudattanut sitä. Samalla näki, ettei syönyt jauhalihaa ja makaronia joka toinen päivä. Haha.
Tee isompia ruokamääriä kerralla. Meillä syödään kotona kaksi lämmintä ateriaa päivässä ja teen paljon isoja määriä ruokia, jotta sitä riittää seuraavallekin päivälle. Hyviä tällaisia ruokia ovat esimerkiksi kinkkukiusaus, kebabkiusaus, makaronilaatikko, tonnikalalaatikko, lasange, kastikkeet ja erilaiset keitot.
Jos satutte olemaan kavereiden kanssa samaa kokoa, pitäkää vaahteidenvaihtoilta. Jokainen tuo vaatteita, joita ei enää käytä ja valitsette itsellenne uusia vaatteita kavereiden tuomista vaatteista.
Älä laita postilaatikkoon "ei mainoksia" -tarraa, koska mainoksista saa selville eri kauppojen tarjoukset. Tämä tietysti toimii vain jos asuu kaupungissa tai paikkakunnalla, jossa kaupoissa on valinnanvaraa. Itse teen perusruokaostokset yleensä samassa paikassa aina, mutta esimerkiksi vaippatarjousten perässä saatan jonnekin eri kauppaan mennäkin. Onhan se huomattava alennus jos kolmentoista euron vaippapaketin saa kahdeksalla eurolla.
Hyödynnä päiväyksen takia laitettavat alennukset. Käy myöhään illalla tai aikaisin aamulla kaupassa, jolloin esimerkiksi pian vanhaksi menevät lihat ovat tarjouksessa. Citymarketissa laitetaan -30% alennus, kun esim S-marketissa laitetaan -50% ja se on jo paljon! Pakasta tuotteet.
Leivo itse. Tee välillä esimerkiksi sämpylöitä, pullaa tai kakkuja itse kaupasta ostamisen sijasta. Se tulee paljon halvemmaksi.
Kun näätte kavereiden kanssa esimerkiksi jonkun luona, niin pitäkää nyyttärit, että jokainen tuo tullessaan jotain tarjottavaa. Näin kustannukset jakaantuu, eikä yhdelle tuu niin paljon maksettavaa. Esim. popparit on varmaan halvimmasta päästä, mitä voi yhteiseen pöytään tuoda.
Suosi ns. tehtaanmyymälöitä tai leipomoita. Esimerkiksi Seinäjoella on Valion myymälä, josta saa Valion tuotteita halvemmalla kuin kaupoista. Jogurtteja oon esimerkiksi ostellut 20 senttiäkin halvemmalla kuin tavallisesta kaupasta. "Kakkoslaadun" tuotteita saa myös ihan pilkkahintaan. Niissä voi olla vaan se vika, että etiketti on väärä.
Osta kaupasta ns. halpistuotteita kuten Pirkka, Rainbow, X-tra, Kotimaista, sillä ne eivät välttämättä ole yhtään sen huonompia kuin "oikeat" merkitkään. Esimerkiksi Pirkan lihoissa saattaa olla valmistajana HK tai Atria, eikä tuote eroa millään lailla "aidosta" paitsi, että se on halvempi tuote. ps. X-tran juustonmakuiset Nachot on ihan parhaita!
Etukortit, kanta-asiakaskortit, alennuskupongit ja uutiskirjeet. Kerää bonuksia, hyödynnä tarjoukset. Monet tarjoukset ovat vain kanta-asiakkaille. Uutiskirjeistä saat ensimmäisenä tiedot juuri tietyistä tarjouksista. Alennuskuponkeja löytyy monesti ilmaisjakelulehdistä tai meille ainakin tulee ovista ja ikkunoista noita Hesen alennuskuponkeja. Sen vuoksi ollaankin käyty Hesessä usein syömässä.
Mieti kokonaisuutta ruoanlaitossa. Kannattaa tehdä ruokaa sellaisista raaka-aineista, joita käyttää muissakin ruoissa. Ei ole järkeä ostaa jotain piparjuuritahnaa (niin kuin minä kerran tein), jota tarvii vain yhteen ruokalajiin, jonka jälkeen koko tahna jää käyttämättä ja joutuu lopulta roskiin.
Käy lukemassa uusimmat lehdet kirjastossa ja lainaa kirjoja ja lehtiä sieltä kotiin luettavaks. Ei tarvitse maksaa lehtitilauksia tai ostaa kaupasta irtonumeroita.
Hyödynnä kirpputorit. Tarvitseeko kaiken olla aina uutta? Jos saman tuotteen voi saada vähän käytettynä tai jopa uudenveroisena paljon halvemmalla. Kirpputoreilta löytyy todella paljon vaatteita, huonekaluja, tekstiilejä, kenkiä, sisustusta, leluja, kirjoja ja oikeastaan mitä vain.
Ihan tavallisten livekirppisten lisäksi on olemassa esimerksi tori.fi tai huuto.net. Näiden lisäksi on totta kai Facebookin eri kirppisryhmät ja roskalavaryhmät. Roskalavaryhmään ihmiset laittaa tavaroita, joita saa hakea ilmaiseksi tai muuten ne menisi roskiin. Itse esimerkiksi hain meidän terassille pöydän ja pari tuolia ihan ilmatteeksi.
Hyödynnä hiustenleikkuussa tai värjäyksessä opiskelijat. Monissa parturi-kampaamoissa on opiskelijoita työharjoittelussa ja heidän tekemät työt on yleensä halvemmalla. Sitten ainakin täällä Seinäjoella on mahdollista käydä leikkuuttamassa tukkansa ihan ammattikoulussa parturikampaamo - opiskelijoiden puolella, Yksi vaihtoehto on myös leikata ja värjätä hiukset kotona, jota itse hyödynnän paljon.
Vie auto korjattavaksi autopuolen opiskelijoille. Me ollaan nimittäin tehty niin joskus ja tulee paljon halvemmaksi.
DIY - Do it yourself. Jos joku juttu esimerkiksi sisustuksessa ei ole mieluinen, maalaa se tai käytä dc-fix -kontaktimuovia. Tai melkein mitä vaan voi tehdä itse paljon halvemmalla. Pinterestistä voi löytyä kaikkia kivoja DIY-vinkkejä.
Kertokaa kommenttiboksiin teidän arjen säästövinkkejä!
Category: lifestyle, oma elämä
sunnuntai 12. helmikuuta 2017
Oon miettinyt paljon lastenhuoneen sisustusta, koska tulevaisuudessa tämä pitäisi olla sekä tytön että pojan huone, niin esimerkiksi minkä värimaailman sinne valitsee. Huoneessa on ennestään vaalean beige tähtitapetti, mutta tuntui, etten löytänyt beigenä mitään kivoja sisustusjuttuja lastenhuoneeseen. Lisäksi olisi kiva, että lapsilla olisi jotain "omiakin" juttuja huoneessa. Päätin, että huoneeseen tulee harmaata, valkoista ja vaaleanpunaista. Mun mielestä ainakin harmaa ja vaaleanpunainen sopii tosi hyvin yhteen.
Tilasin Jollyroom:ista pari lego säilytyslaatikkoa pojalle: yhden valkoisen ja yhden harmaan. Myöhemmin tilaan tytölle valkoisen ja vaaleanpunaisen. Oon katsellut näitä säilytyslaatikoita pitkään ja kivan näistä tekee sen, että laatikoita voi pinota päällekäin kuin oikeitakin legopalikoita, jolloin ne säästävät tilaa. Miinuksena näissä on ehkä se, ettei näihin kovin paljon mahdu tavaraa ja hinta on tosi suolainen. Nämä sattu olemaan alennuksessa, niin maksoin näistä vähän alle kolmekymppiä kappale.
H&m:ltä taas tilasin harmaa-valkoraidallisen  maton sekä meidän Ikean kallax-hyllyyn harmaita säilytyslaatikoita pojalle. Tytölle tilasin samat tuotteet eli maton vaaleanpuna-valkoraidallisena sekä vaaleanpunaiset säilytyslaatikot. Ne odottaa vaan varastossa tytön kasvamista. Nuo säilytyslaatikot oli aika hepposen oloisia verrattuna esimerkiksi noihin Ikeasta ostettuihin valkoisiin, mutta ajavat kyllä asiansa. Harmi myös, että mitoiltaan ne oli vähän liian pienet tuohon Kallax-hyllyyn.
Mutta nyt lähden tästä tekemään lapsille iltapuuhia. Ihanaa tulevaa viikkoa kaikille.♥
Category: lapset, lastenhuone, sisustus
keskiviikko 8. helmikuuta 2017
Tuossa yks päivä selasin K-ruoka -sovellusta puhelimella ja löysin sieltä mielenkiintoisen kuuloisen tuorepuuroreseptin, jota piti sitten testata. Itse en ole mikään kaurapuuron ystävä, mutta tuorepuurot maistuu hyvältä. Muutenkin kaipailisin vähän jotain uutta mun päivän ruokiin, kun tuntuu, että syön aina niitä samoja! Tää resepti oli sitä paitsi helppo ja nopea valmistaa. Ainoastaan aikaa vie se, että tän pitää tekeytyä vähintään puoli tuntia jääkaapissa. Mutta toisaalta, miksei tätä voisi tehdä illalla jo jääkaappiin, niin aamulla olisi aamupala jo valmiina.
2 rkl pellavansiemenrouhetta (itse jätin pois, kun en sattunut löytää kaupasta)
(itse laitoin vielä mansikkasosetta, kun oli jäänyt käyttämättä)
1. Pilko kaksi kiiviä ja banaani
2. Laita kulhoon kaurahiutaleet, vesi ja pellavansiemenrouhe
3. Lisää hedelmät ja soseuta sauvasekoittimella
4. Anna tuorepuuron tekeytyä jääkaapissa noin puoli tuntia tai yön yli
5. Koristele tuorepuuro hedelmillä
Olin kyllä positiivisesti yllättyny kuinka hyvää tää oli. Päätyy varmasti osaksi mun ruokailuja. Mä syön kyllä aivan liian vähän hedelmiä! Enemmänkin voisin syödä joten tässä yks vaihtoehto saada lisää hedelmiä ruokavalioon. Sitä paitsi tällaisella annoksella ois kyllä ihana aloittaa aamu!
Tämän viikon plussat ja miinukset
sunnuntai 5. helmikuuta 2017
Ihanaa sunnuntaita!♥ Tulin teille jakamaan tämän viikon kuulumisia plussien ja miinuksien muodossa. Sen lisäksi tässä myös eiliset asukuvat, jossa kävin eilen sukulaisten luona kyläilemässä. Päälle laitoin kirpputorilta löytämäni H&m:n villakangastakin. Tykkään tuosta kyllä tosi paljon! Uskaltauduin myös tilaamaan tällä viikolla netistä itselleni kengät. Ei ihan nappiin mennyt, sillä tilasin koon isommat kengät, mitä yleensä käytän ja ois sittenkin pitänyt tilata oma koko. Ajattelin jotenkin, että lämpimän vuoren takia, kenkä ois vähän pienempi ja siksi otin isomman koon. Ei nuo kengät mitenkään älyttömän isot ole, mutta ne vois olla vähän paremmat jalassa oikean kokoisena. Tilasin nuo Vamokselta yöllä keskiviikon puolella ja torstaina sain jo käydä ne hakemassa siwasta, kun ne tuli matkahuollon kautta. Tämä ei ole maksettu mainos, mutta todella nopeaa toimintaa ja ilman postikuluja! Vähän pohdin tuota valkoista väriä, mutta ajattelin, että haluan jotain erilaista, kun aina ostan mustia kenkiä.
Niin ja kuunnelkaa ihmeessä tuo Mikko Harjun - Sinä riität biisi. On nimittäin aivan ihana.♥
Takki - H&m/Kirpputori | Tekonahkalegginssit - Jacqueline de yong/Veljekset Keskinen | Kengät - SoWhat/Vamos | Paita - Lindex
+ Naapurin onnitteluhalaus tyttäremme syntymän johdosta
+ Uutinen siitä, että vatsalihakset ovat synnytyksen jälkeen palautuneet joten saan alkaa niitä treenaamaan
+ Kirpputoripöydän saaminen heti
+ mun ja Timon mummojen luona kyläily
+ mun mummun itse neuloma mekko meidän tyttärelle
+ Tuntemattoman bloggaajan kosintapostauksen lukemisesta tuleva ilo
+ Uusien talvikenkien tilaaminen ja niiden nopea toimitus
- Tuntematon mies meidän oven takana. Hän kyseli outoja, eikä edes myynyt mitään. Sen jälkeen sai miettiä murtaudutaanko kohta meidän kotiin
- Jalan lyöminen sängyn laatikon ripaan ja se oli kipeä vielä seuraavanakin päivänä
- Ne yöt, kun ei ole nukkunut paljoa ja on herännyt parin tunnin välein
- Kun ei vaan ehdi katsoa Salkkareita ja Uutta päivää ja jää aina monta jaksoa rästiin
- Huonossa asennossa nukkumisesta tullut kipu
- Auton skrapaaminen ilman hanskoja (= tyhmyyttä?!)
- Sunnuntaiväsymys, kun koko lauantaipäivän oli menossa
Mukavaa alkavaa viikkoa! Kertokaa myös mielipide asusta :)
Category: asut, lifestyle, muoti, musiikki
perjantai 3. helmikuuta 2017
En ole koskaan tehnyt tällaista aamurutiini -postausta, koska oon jotenkin ajatellut, ettei mulla niinkään rutiineja ole. Kunnes tajusin, että onhan mulla joten tässäpä tämä.
Täytyy se mainita ensimmäisenä, että mä niin rakastan olla kotona lasten kanssa ja sitä, että meidän aamut on aina hitaita! Monissa lapsiperheissä aamut alkaa aina tosi aikaisin ja se on oikein stereotypinen juttu, että hurrataan sitä jos saa nukkua edes seitsemään tai kahdeksaan. Meidän pojalla on aina ollut hyvät unenlahjat ja sen vuoksi parhaimmillaan saan nukkua yli yhdeksään, mutta normaalisti meidän aamut alkaa siinä 8-9 aikaan. Tyttäremme on pian kahden kuukauden ikäinen ja hänellä ei mitään rytmiä luonnollisesti ole. Joten en ole herätyskelloa tarvinnut reiluun kahteen vuoteen, paitsi niinä aamuina, kun on joku meno. Neuvola-ajat ym. pyrinkin ajoittamaan aina puoleen päivään tai iltapäivään, koska aamuajat ei vaan ole meidän juttu!
Mutta asiaan: ihan ensimmäisenä, kun aukaisen silmät, otan kännykän käteen ja katson kelloa. Jos lapsilla ei ole mitään hätää, niin ehdin rauhassa selaamaan some-kanavat ja uutiset läpi esimerkiksi samalla, kun imetän meidän neitiä.
*Legginssit saatu blogin kautta
Vähän riippuu vuoden ajasta kuinka kauan hillun yövaatteissa, mutta esimerkiksi näin talvisin mun on melkein pakko heti sängystä noustuani laittaa vaatteet päälle, koska mulla tulee niin herkästi kylmä. Kotona oon aina tosi rennoissa vaatteissa. Yleensä valitsen päälleni jotkut legginssit ja rennon, ison paidan. Kun oon saanut vaatteet päälle, niin lasten aamutoimet on etusijalla ja niissä meneekin jonkin aikaa.
Mun aamuihin kuuluu tosi usein musiikin kuuntelu. Laitankin yleensä joko radion päälle tai kuuntelen Spotifysta mun soittolistoja bluetooth-kaiuttimen kautta. Radio on tällä hetkellä Suomipop -kanavalla ja se onkin ollut hetken aikaa mun yks lempparikanava.
Mä oon lukenut, että hampaat pitäisi pestä ennen aamupalaa, mutta mua jotenkin oksettaa siinä vaiheessa joten pesen hampaat aina vasta aamupalan jälkeen. Muutenkaan en voi heti herättyäni syödä aamupalaa, koska mua oksettaa sekin jos yrittäisin jotain syödä. Mulla ei ole mitään erityistä aamupalaa, mitä söisin esimerkiksi joka aamu vaan se vaihtelee tosi paljon sen mukaan, mitä sillä hetkellä nyt tekee mieli. Yleensä kuitenkin syön leipää ja juon teetä. Joskus syön jotain hedelmää, jogurttia, muroja, smoothieta tai puuroa. Aina en syö välttämättä mitään, koska ei vaan tee mieli mitään, mitä kaapissa sillä hetkellä on. Se on kyllä huono juttu! Myönnän myös tähän, että jos meillä on jäänyt edelliseltä päivältä vaikka jotain herkkuja tai on kakkua tai leivonnaisia kaapissa, niin hyvin helposti syön sellaista ensimmäisenä. Onneks näin ei tapahdu edes kerran kuussa. Haha.
Jos olen päivän aikana lähdössä johonkin. niin aamupalan jälkeen pesen kasvot kasvovedellä, laitan kasvorasvaa, harjaan hiukset ja meikkaan. Jos en ole sinä päivänä lähdössä minnekään, niin en meikkaa ollenkaan. Mulle on tärkeää oman itseni laittaminen, vaikka kauppaan lähtiessä. Pakollista tämä ei kuitenkaan ole, sillä kyllä mua näkee usein kaupassa myös ilman meikkiä. Yleensä vaihdan myös paremmat vaatteet päälle jonnekin lähtiessä, vaikka en suinkaan joka kerta. Joskus päälle jää vaan ne mukavat collarit.
Millaisia aamurutiineja teillä on?
Category: lifestyle, oma elämä
keskiviikko 1. helmikuuta 2017
En ole pitkään aikaan kuvannut parhaimpia kirpputorilöytöjä joten ajattelin, että nyt ois aika päivittää nekin ostokset tänne blogin puolelle. Oon jopa löytänyt itsellenikin jotain enkä pelkästään lapsille. Yhdet korkokengät harmittaa, koska ne oli täydelliset mun jalkaan, mutten kuitenkaan ostanut niitä. Mua jäi ne vaivaamaan ja palasinkin muutaman tunnin päästä niitä katsomaan ja olisin ne ostanut, mutta joku oli ehtinyt ne jo ostaa. Tuli taas opittua se, että kirpputorilla ei kannata pahemmin jäädä miettimään, koska sitten on jo liian myöhäistä.
Mun vaatekaapista löytyy aika paljon samoja värejä kuten mustaa, viininpunaista, armeijanvihreää ja harmaata. Siksi olikin kiva, että löysin H&m:n kukkakuvioisen pitkähihaisen crop top paidan kahdella eurolla sekä Espritin persikan värisen neuleen neljällä eurolla. Tuossa neuleessa oli kivat mustat nahkapaikat kyynärpäissä, niin niistä tykkäsin erityisesti. Molemmat löysin Ykkösbasaari kirppikseltä.
Lakeuden shoppis kirppikseltä mukaan tarttui ylemmän kuvan alla oleva H&m:n harmaa crop top t-paita, josta maksoin euron. Musta reikäinen takki on alunperin Lindexin mallistoa ja se maksoi neljä euroa. Tykkäsin tuosta mustasta takista paljon, sillä se näyttää tosi hyvältä nimenomaan auki. Sen löysin Ykkösbasaarilta samoin kuin Gap -merkkisen t-paidan, josta maksoin kaksi euroa. Mulla on tosi vähän tavallisia t-paitoja, enkä oikein osaa niitä pitää. Mutta tämä oli tosi kivan mallinen!
Mulla on tosi kalpeat kasvot joten yritän välttää nykyään ostamasta mustia takkeja joten olen haaveillut harmaasta pitkästä villakangastakista. Löysinkin sattumoisin Ykkösbasaari kirppikseltä H&m:n harmaan villakangastakin seitsemällä eurolla. No okei, myönnän, että takki on tällä hetkellä vähän pieni, sillä se ei mene tissien kohdalta kiinni, jos alla on paksu paita. Mutta koska tiedän sen johtuvan imetyksestä ja ollen siksi väliaikaista, niin uskalsin takin ostaa. Tämä takki tuleekin näkymään asukuvissa pian!
Rakastan sitä, että vielä tällä hetkellä saan pukea lapseni haluamani vaatteisiin. Oonkin meidän tytölle ostanut paljon ihania vaatteita kirpputoreilta. H&m:n perus vaaleanpunainen body oli käyttämätön ja maksoin siitä jotain kaksi euroa. Lindexin kaulahuivista/kuolalapusta maksoin viisikymmentä senttiä sekä alunperin Kappahlista ostetuista käyttämättömistä Newbie -merkkisistä "röyhelöpylly" -legginsseistä maksoin viisi euroa. Kaikki löysin Ykkösbasaarilta.
Ylemmän kuvat vaatteet eivät olleet kirppislöytöjä, mutta yhdeltä tutulta ostin parit Lindexin vaatteet, joista maksoin yhteensä kuusi euroa. Alemmassa kuvassa on Kappahl:in Newbie -merkkinen mekko sekä neuletakki. Ostopaikoista ja hinnoista en enää ole varma, mutta oisinko mekon löytänyt Ykkösbasaarilta ja neuletakin Lakeuden shoppikselta. Hinnat oli jotain 3-5€/kpl.
Ja hei, ostan mä meidän tytölle jotain muutakin kuin pelkkää vaaleanpunaista! Name it -merkkisen käyttämättömän tyllimekon löysin Ykkösbasaarilta kympillä. Luulin tosin, että se maksoi vitosen, koska se oli laitettu väärään pöytään, jossa oli -50% -merkintä. Mekko oli kuitenkin uusi ja normaalihinta olisi ollut 19.90€ joten halvalla sain sen joka tapauksessa. Alunperin H&m:n farkkuleggsinssit ja tummansiniset trikoolegginssit löysin molemmat Lakeuden shoppikselta parilla eurolla.
Mitä mieltä löydöistä? :)
Category: kirpputori, lapset, muoti, ostokset
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Tämän viikon plussat ja miinukset
CopyRight © | Theme Designed By Hello Manhattan